el en el el en en el el el el el el el el el el en fr el en el el el el it ca el el el el el el el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Κοινωνικός Τουρισμός 2022: Εκτός προγράμματος Μύκονος και Ιθάκη – Σε ποια νησιά δεν υπάρχουν ξενοδοχεία – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Συνολικά 1.466 καταλύματα συμμετέχουν ως τώρα στο πρόγραμμα του Κοινωνικού Τουρισμού – Οι περιοχές που δεν έχουν περιορισμούς και εκείνες με τις περισσότερες επιλογές για τους δικαιούχους των επιταγών για τις διακοπές
Από την 1η Αυγούστου οι δικαιούχοι των επιταγών του Κοινωνικού Τουρισμού 2022 μπορούν να τις χρησιμοποιούν στα καταλύματα που θα επιλέξουν ανά την Ελλάδα, που συμμετέχουν στο πρόγραμμα και έχουν δημοσιευθεί στην ιστοσελίδα της ΔΥΠΑ. Μέχρι στιγμής, καθώς συνεχίζονται οι αιτήσεις παρόχων για συμμετοχή στο πρόγραμμα, συμμετέχουν 1.466 καταλύματα που καλύπτουν το μεγαλύτερο μέρος της ηπειρωτικής και νησιωτικής χώρας.
Ωστόσο όπως μπορούν να παρατηρήσουν όσοι θελήσουν να αναζητήσουν ξενοδοχεία ή δωμάτια, υπάρχουν νησιά και περιοχές που δεν συμμετέχουν και εκεί δεν υπάρχουν διαθέσιμα καταλύματα για όλους όσοι έχουν λάβει τις σχετικές επαφές. Από τη λίστα απουσιάζουν Περιφερειακές Ενότητες που αποτελούν τουριστικούς προορισμούς. Ανάμεσά τους, στις Κυκλάδες, βρίσκονται η Μύκονος, η Κέα και η Κύθνος, ενώ από τα Επτάνησα δεν υπάρχουν καταλύματα στην Ιθάκη. Αντίστοιχα στην ηπειρωτική Ελλάδα, δεν θα βρει κάποιος προορισμούς στα Γρεβενά, αλλά και στην Αττική και συγκεκριμένα στα βόρεια και δυτικά προάστια, αλλά και στον Πειραιά.
Δείτε ΕΔΩ τους οριστικούς πίνακες των δικαιούχων
Σε ό,τι έχει να κάνει με τα νησιά των Κυκλάδων, στο περσινό αντίστοιχο πρόγραμμα, υπήρχε προορισμός τόσο για τη Μύκονο όσο και για την Τζια. Συμμετείχε από ένα ξενοδοχείο σε κάθε νησί, τα οποία άνηκαν στον ίδιο όμιλο (έχει ακόμα στο Πήλιο, στη Σαντορίνη, στη Σκιάθο κ.α.) όμως φέτος δεν συμμετέχει καθόλου στο πρόγραμμα. Πρακτικά αυτό σημαίνει πως όποιος θέλει να περάσει κάποιες ημέρες σε αυτά τα νησιά, δεν έχει την επιλογή να το κάνει μέσω των επιταγών του Κοινωνικού Τουρισμού. Αντίθετα ούτε πέρσι υπήρχε η δυνατότητα στην Ιθάκη (σε αντίθεση με πρόπερσι).
Δείτε ΕΔΩ τη λίστα με τους παρόχους Τουριστικών Καταλυμάτων
Από εκεί και πέρα, ως τώρα υπάρχουν περί τα 200 καταλύματα στην Εύβοια, περίπου από 100 σε Χαλκιδική και Πιερία, πάνω από 70 στην Κρήτη, 55 στη Μαγνησία και 35 στα νησιά των Σποράδων. Οι περιοχές με τις λιγότερες επιλογές μέχρι τώρα είναι από τα νησιά η Σαντορίνη με δύο καταλύματα και η Μήλος με ένα, ενώ από την ηπειρωτική Ελλάδα η Αρτα, οι Σέρρες και Φλώρινα με 2 αλλά και οι Δράμα, Κιλκίς, Κοζάνη με ένα.
Οι φετινές αυξημένες τιμές επιδότησης αφορούν σε όλες τις κατηγορίες καταλυμάτων (5%-12% σε ξενοδοχεία και 3% – 8% σε ενοικιαζόμενα δωμάτια), ώστε να καλυφθεί το αυξημένο κόστος και να εξασφαλιστεί μεγάλη συμμετοχή. Επιπλέον, για τον μήνα αιχμής Αύγουστο προβλέπεται αύξηση της επιδότησης κατά 20%, όπως και πέρυσι ώστε να υπάρξει μεγαλύτερη συμμετοχή των τουριστικών επιχειρήσεων τη συγκεκριμένη περίοδο. Η αύξηση θα ισχύει για όλο τον χρόνο για τα καταλύματα της Βόρειας Εύβοιας και της Σάμου.
Επιδότηση και στα ακτοπλοϊκά
Εκτός από τη διαμονή σε τουριστικά καταλύματα επιδοτούνται και ακτοπλοϊκά εισιτήρια. Η συμμετοχή της γενικής κατηγορίας των δικαιούχων ανέρχεται σε 25%, των πολυτέκνων σε 20%. Για ΑμεΑ τα ακτοπλοϊκά εισιτήρια διατίθενται δωρεάν. Στο πρόγραμμα συμμετέχουν συνολικά πέντε εταιρίες που καλύπτουν τόσο το Αιγαίο όσο και το Ιόνιο.
Δείτε ΕΔΩ τη λίστα με τους παρόχους Ακτοπλοϊκών Εισιτηρίων
Η «Επιταγή Κοινωνικού Τουρισμού»
είναι ένας μοναδικός ηλεκτρονικός αριθμός για κάθε δικαιούχο πολίτη και για κάθε ωφελούμενο μέλος αυτού, ο οποίος δημιουργείται αυτόματα από το Ολοκληρωμένο Πληροφοριακό Σύστημα (ΟΠΣ) του Οργανισμού
ενσωματώνει μια συγκεκριμένη οικονομική αξία που αποτελεί την επιδότηση του δικαιούχου και των ωφελουμένων μελών του για τη διαμονή τους σε τουριστικό κατάλυμα και την ακτοπλοϊκή του μετάβαση σε αυτό (όταν απαιτείται)
δεν υπάρχει σε έντυπη μορφή από τον ΟΑΕΔ για τα τουριστικά καταλύματα. Η ύπαρξή της ελέγχεται από τους παρόχους με την είσοδό τους στις ηλεκτρονικές υπηρεσίες του ΟΑΕΔ και την εισαγωγή του ΑΦΜ ή του ΑΜΚΑ των δικαιούχων
υπάρχει σε έντυπη μορφή και εκτυπώνεται υποχρεωτικά για τα ακτοπλοϊκά εισιτήρια για να επιδειχθεί για την έκδοση του εισιτηρίου. Δεν μπορεί να χρησιμοποιηθεί για μετάβαση σε προορισμό άλλον από αυτόν που βρίσκεται το τουριστικό κατάλυμα
ισχύει αποκλειστικά από την ημερομηνία έναρξης μέχρι την ημερομηνία λήξης του συγκεκριμένου προγράμματος στο πλαίσιο του οποίου εκδόθηκε
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Ενεργειακή κρίση: Στη δουλειά με κουβέρτες, σβηστά φώτα παντού – Τα ακραία σενάρια για τον χειμώνα στην Ευρώπη
Νάξος: Το project «Naxos, Smart Island» αποκαλύπτεται – Τι περιλαμβάνει
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΟΙΝΩΝΙΚΟΣ ΤΟΥΡΙΣΜΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ